Роля и отглеждане на сомчетата и дънните риби в аквариума
Тема: Роля и отглеждане на сомчетата и дънните риби в аквариума (Прочетена 38137 пъти)
« -: 08.10.2010г 13:01ч »
Роля и отглеждане на сомчетата и дънните риби в аквариумаЗдравейте, колеги! Тъй като смятам, че подобна статия би помогнала на всички ни, а не знам какво точно да търся, ще се опитам да изредя всички видове аквариумни сомчета, за които намеря информация в интернета. Знам, че имаше поне една книга, в която пише как точно се превеждаха имената на рибите и видовете на български, моля ако някой я има, нека ми я изпрати. Моля всеки, който може да помогне с идеи, предложения, открити правописни или смислови грешки, да не се заяжда, а да сподели, за да направим една голяма, смислена и сериозна статия в помощ на всички начинаещи и не толкова акваристи. Благодаря!Източник: http://www.ehow.com/about_4588588_what-do-catfish-eat.htmlКакво ядат сомовете?(Искам само да кажа, че тази статия не се отнася за декоративните сомчета, които отглеждаме в аквариумите си, но тъй като част от по-долу написаните неща важат за тях, превеждам част от нея.)Сомовете* са кръстени така заради подобните им на мустаци органи отпред на муцуната, които използват, за да търсят храна.*Catfish - Сом, cat - котка, fish - рибаВ Щатите има няколко вида сомове, които са често хващани от рибарите. Имат най-различни цветове и размери и живеят в реките и езерата из цялата страна. Сомовете ядат много неща, които сте на път да научите.ОбмислянеДиетата на сомовете включва други риби, водни бръмбари, раци, мекотели, хайвер, водни растения, лещанка, охлюви, гниеща растителност, отпадъци и мърша, червеи и пиявици. По-голямата част от сомовете се хранят предимно нощем като стоят близо до дъното и опипват с „мустаците” си за храна. Обонянието им е отлично и също им помага в търсенето.Погрешно схващанеСомовете са жертва на нелепа градска легенда, която твърди, че могат да те ужилят с мустаците си. Това е напълно невярно, но сомовете притежават друга опасност, която е потенциално по-лоша от това да те ужили. Имат остър шип на гръдната и гръбната си перка, за които много от рибарите са разбрали по трудния начин. Тези шипове лесно могат да пробият кожата, когато сома се държи в ръце и някои от тези риби могат да отделят токсин, от който убождането става още по-болезнено.Източник: http://fish.suite101.com/article.cfm/catfishСомчета за вашия аквариумТези сладководни риби са чудесно допълнение към аквариумаИзвестни като мършояди и боклукчии, сомчетата могат да бъдат най-добрият приятел на любителя-акварист. Ето какво трябва да знаете за прибавянето на тези рибки към общия аквариум.В природата има близо 2049 вида сомове и те се причисляват към едни от най-едрите видове сладководни риби. До момента има идентифицирани 37 рода сомове. Могат да бъдат открити из целия свят на местата, на които най-малко подозирате(с изключение на Антарктика). Някои от тях дори са се приспособили към солена вода.Характеристики на сомовете:Сомовете нямат люспи и лесно се познават по мустаците (вкусови органи разположени близо до устата), които наподобяват тези на котките. Някои видове сомове са развили подобно на броня покритие с цел допълнителна защита от хищници. Имат плоско коремче и очите им са разположени в задната част на главата. Повечето видове сомчета са дънни обитатели, но има и някои изключения.Най-популярните и активни сомчета са от семейство Коридорас. Те са малък вид - 2,50 см до 5 см, някои може да са по-близко до 7 см. Естественото им местообитание е река Амазонка и водите на Централна Америка. С изключение на сомчета от големите езера на Африка, повечето обичат да живеят във вода със средна до твърда ph (между 6 и 8).Сомчетата са дънни обитатели и помагат да се почисти излишната храна, която другите риби не са успели да изядат. Хранителните остатъци са голям проблем в аквариума, защото разстройват химията на водата и по този начин стресират рибките и ги правят податливи на други болести. Също така отпадъците допринасят за развитието на вредни бактерии и намаляват запаса от кислород в аквариума.Съвместимост на сомчетата в аквариумаТъй като не са агресивни, сомчетата се вписват добре в повечето общи аквариуми. Преди да добавите сомче към аквариум с цихлиди, е необходимо да проучите кои видове от тях са съвместими. В противен случай е много възможно цихлидите да ги убият до седмица или по-малко. Подреждане на аквариума за сомчетатаМного видове от декоративните сомчета са нощни. Те имат нужда от пещери от камъни, проходи и други скривалища, където да се скрият, ако са изплашени. Рибите могат да оцелеят в аквариума ви и без тези неща, но няма да живеят пълноценно. За видовете, които обичат да се зариват, изберете фин пясък и много растения, за да им осигурите скривалища. Дървета за декорация също са добър избор за сомчета; някои от тях похапват от дървото, за да извлекат минералите.Както можете да видите, сомчетата могат да помогнат като изяждат излишната храна, която се събира на дъното на аквариума. Те са мирни рибки, които нямат нужда от специална диета. Украсите, които ще сложите в аквариума за сомчетата не са по-различни от тези, които бихте сложили за другите си риби, така че не изискват допълнителни харчове. Декоративните сомчета може и да не са най-цветните рибки, но са едни от най-работливите."Роля и отглеждане на сомчетата и дънните риби в аквариума"Почистващата роля на различните видове - от хранителни остатъци и водорасли, колко броя са необходими, кои се продават у нас, как да се гледат.
Re: Роля и отглеждане на сомчетата и дънните риби в аквариума
« Отговор #1 -: 08.10.2010г 13:01ч »
Статията е писана от колежка, която ако реши, ще се представи. Молбата е да изброите по-известните сомчета, отглеждани в аквариумите.Благодаря на всички!
Пол: Re: Роля и отглеждане на сомчетата и дънните риби в аквариума
« Отговор #2 -: 08.10.2010г 22:10ч »
Коридорас,анциструс и торакатум.Другите ги има но не са така масови.
« Отговор #3 -: 08.10.2010г 23:11ч »
Калихт, Пангас, ПтеригоплихтОще дънни риби:ottocinclus, aymoniery, SAE - Crossocheilus siamensis, Botia
« Отговор #4 -: 09.10.2010г 05:05ч »
Анциструс:Източници: http://aquariumbg.com/fish.php?fish=241 / http://www.planetcatfish.com/catelog/species.php?species_id=221 / http://www.scotcat.com/factsheets/ancistrus_dolichopterus.htmAncistrus dolichopterus (Kner, 1854)Българско наименование: Обикновен Анциструс Други имена: Hypostoma punctatum, Xenocara dolichopteraМестообитание: Обитава басейна на р.Амазонка и река Гвиана.Вода: 20-28°С, dH до 20°, рН 6-7,5Етимология: Ancistrus - С извити шипове.Dolichopterus - С дълги или продълговати плавници.Размер: до 10 см.Идентификация: Зрелите мъжки и понякога женски имат меки тентакули (рунтави меки израстъци) на муцуната - това е уникално за рода Анциструс. Цялостният външен вид на този вид риби не е толкова полезен за идентификация, колкото може би си мислите - има много видове Анциструс с тъмна основа и малки бели петна като цветова шарка. Има обаче ключ, който различава този вид от всички останали (понастоящем известни) видове Анциструс - това е единственият известен вид с един твърд и девет меки гръбни лъча (I,9). Пол: Мъжките имат тентакули на главата, женските нямат.Хранене: Анциструсите са всеядни с вегетарианска наклонност. Зеленчуци и готови, купени храни се приемат доста добре. Също така обичат да ядат хирономус, гаммарус и повечето видове замразени храни. Може да ги видите също да похапват някоя мъртва риба, ако са намерили трупа преди вас. Ядат водорасли, но тъй като те ще са малко в аквариума, можете да им слагате суров картоф, краставица, тиквичка и таблетки за сомове.Обзавеждане: Предпочитат дървото пред камъните. Бамбуковите пещери са най-удачни, но вършат работа и тръби от ПВЦ.Съвместимост: Ще защитават собствените си територии, но тъй като те са малки, групи от рибки могат да се държат в относително малък аквариум.Развъждане: Доста лесно след като правилните параметри на водата бъдат достигнати. Женската полага около 50 зрънца в пещера или дупка, която се охранява от мъжкия.Помощ в аквариума: Ядат някои видове меки водорасли, ядат мърша.: 09.10.2010г 02:02чТъмен АнциструсИзточници: http://aquariumbg.com/fish.php?fish=242 / http://www.borstein.info/profiles/non_cichlid/ancistruscirr.htmlAncistrus cirrhosus /Cuvier, Valenciennes, 1840).Българско наименование: Тъмен АнциструсДруги имена: Ancistrus sp. "3", Ancistrus sp. "Bristlenose Pleco"Обитава източната част на Ю.Америка: басейна на р. Амазонка, Парагвай, река Гвиана, Гвиана, Суринам и о.Тринидад. Дължина до 15 см. D 1/7, А 1/4. Тялото е тъмно-кафяв цвят, долната част е от светло-зелена до светло-кафява. с множество светли петна. В основата на "D" има голямо черно петно. Плавниците, освен безцветния "А", са с тъмни точкиpH: 5.8 - 7.2Температура: 21,5-26,5Етимология: Ancistrus - С извити шипове.Cirrhosus - ресна, пискюл.Тъмния Анциструс е една от най-популярните рибки в аквариумното хоби. Лесно се намира, лесно се отглежда, полезен е и сравнително активен в аквариума. Тази рибка е една от най-добрите водораслояди на пазара.Рибката се предлага в няколко вида:1. Класическо кафяво2. Албинос3. Калико*Бележка: Всички гореизброени видове се предлагат в стандартна или форма с дълги плавици.Размер: Мъжки - 12,7 сантиметра, женски - 11,43 сантиметра.Полова зрялост: 6,35 сантиметра.Пол: Мъжките са по-големи и имат четина, мъх по главата.Грижа: Тъмния Анциструс е наистина лесен за отглеждане вид. Приемат доста твърда, алкална вода и живеят добре в мека, кисела вода. Аквариума трябва да е с нормален размер (не се уточнява колко, да речем 100 литра) с пещери и малки процепи, в които рибките да се крият.Тъмният Анциструс ще се показва през деня и ще прекарва по-голямата част от времето си по стъклата, като яде водораслите от тях. Можете да отглеждате това сомче с тетри, живородки и някои цихлиди. По-добре е да не ги отглеждате с цихлиди, които полагат хайвер в грунда, тъй като могат да изядат и техния хайвер. Големите агресивни цихлиди от Централна и Южна Америка не трябва да се отглеждат с тези сомчета, тъй като могат да ги убият.Хранене: Тъмния Анциструс е растителнояден. Трябва да му осигурявате диета на спирулинови таблетки и други зеленчукови храни. Също така са мършояди и ще обират недоядената храна. Дори съм виждал моя да яде малките Мелании. Като лакомство можете да им давате тиквички веднъж седмично, на които наистина се радват.Развъждане: Тъмният Анциструс е доста лесен за развъждане. Отнема известно време, докато рибките станат полово зрели, но в крайна сметка оформят чифт. Тази рибки полагат хайвер в пещери и обичат малки пукнатини и пролуки между камъните. Мъжкият охранява яйцата след като женската ги е положила. На малките отнема около седмица да се излюпят и ще стоят в пещеричката си с мъжкия още между 5 и 7 дни. Малките са големи около 6 мм.Вярвам, че съотношението мъжки-женски при излюпване при тези риби се дължи на чувствителността им към температурата. Моите малки често са 90% женски и 10% мъжки. Има също така възможност да се дължи и на pH.Новородените Тъмни Анциструси са чудесни водораслояди и група бебета може да изчисти 40 литров аквариум покрит с водорасли за ден-два.Помощ в аквариума: Ядат водорасли, ядат охлюви, ядат остатъчна храна. : 09.10.2010г 03:03чЗлатист коридорасИзточници: http://theaquariumwiki.com/Corydoras_aeneus / http://aquariumbg.com/fish.php?fish=389Corydoras aeneus (Gill, 1858).Българско наименование: Златист КоридорасРазпространени са в притоците на р.Амазонка. Дължина до 7 см. D 1/7, А 1/6-7. Тялото е жълто-кафяво с широка зелена надлъжна ивица отстрани. Плавниците са жълтеникави, прозрачни. Самеца е по-строен и по-малък от самката. Вода: 18-24°С, dH 5-25°, рН 6,5-7,5. В размножителния аквариум водата трябва да е с температура 18-22°С, по-ниска с 2-3°С от тази при отглеждането, dH 5-12°. Самката хвърля хайвера (до 300 зърна) на листата и твърдите предмети. Инкубационен период 3-6 денонощия, малките плуват на следващия ден. Полова зрялост след 8-12 месецаСъвместимост: Много мирна стадна рибка. Няма да тормози нарочно други обитатели на аквариума, въпреки това е възможно щурането й насам-натам из аквариума да притесни по-деликатните риби или други дънни рибки. Най-добре да се отглеждат в групи от минимум 3-4 или повече.Хранене: Както повечето Коридораси, тези рибки ще ядат почти всички храни, които са паднали до дъното на аквариума. Потъващи таблетки спирулина трябва да се осигуряват, както и храна на люспи или други потъващи храни като таблетки за сомове. Имайте предвид, че тези рибки имат и месоядна страна и обожават храни като хирономус или артемия. Храните на растителна основа ги засищат малко. Също така ще ядат всяка мъртва, умираща или дори наранена риба, която стои на дъното твърде дълго. Винаги са готови да се възползват от случая! Режим на хранене: Рибките са най-активни нощно време, така че едно хранене преди да изгасите осветлението по принцип е достатъчно. Въпреки че лесно могат да бъдат убедени да се хранят през деня. Тъй като се хранят бавно, трябва да им бъдат оставени поне 30 минути, през които да погълнат храната си.Спецификации на околната среда: Изискват пясъчно дъно или ситен грунд и предпочитат залесен аквариум. Да държите Коридораси с остри камъчета или едър грунд може да доведе до нараняване на мустачките им, които, ако бъдат инфектирани, ще затруднят търсенето на храна на рибките. Коридорасите са чувствителни към сол, както и други риби, които нямат люспи. Добавянето на сол към водата ще им навреди.Поведение: 1. Видовете Коридораси често си поемат въздух. Това е нормално и не трябва да ви притеснява. Ако има прекалено малко място между повърхността на водата и капака на аквариума рибката може да се удари.2. Тази рибка харесва компанията на себеподобните си. Препоръчително е да отглеждате поне 2 или повече от един и същи вид. Колкото повече имате, толкова по-спокойни ще се чувстват те и следователно толкова по-често ще ги виждате.3. Известно е, че са „намигали” пред изумените погледи на случайни наблюдатели. Коридорасите имат способността да извъртат очи, за да преглеждат субстрата наоколо.Специални бележки:1. Тези рибки са изключително хрисими, много мирни и са прекрасно притежание за всеки акварист. Обаче е невероятно колко малко известен факт е, че Коридорасите имат много малко шипче под всяко око, едно на опашната перка и едно голямо на гръбната перка.2. Рибките използват тези шипчета, за да се предпазят да не бъдат погълнати от по-големи риби. Затова, когато използвате кепче, за да ги уловите, бъдете подготвени, че Коридорасите може да се заклещят в мрежичката. Също така недейте да се опитвате да хванете тези рибки с ръка!3. Още един малко известен факт е, че определени видове Коридораси имат отровна жлези в тези шипчета, които причиняват ужилване на рибите, които се опитват да ги изядат. Това причинява сериозна болка на нападащата риба и усещането е като ужилване от медуза. Излишно е да споменаваме, че това може да причини дразнещо, но безобидно дразнене на кожата на човек, ако също бъде ужилен.4. Коридорасите имат много развито усещане за миризма и мустачетата им помагат да намират храна, заровена в субстрата.5. Това са бронирани рибки, а не рибки с люспи. Имат два реда застъпващи се плочки по тялото и голямо щитче, което покрива главата им. Името Коридорас произлиза от гръцкото kory (каска, шлем) и doras (кожа).6. Бъдете нащрек за оцветени Златисти Коридораси. Забелязват се все повече сомчета с инжектирана червена боя в опашната област, тъй като продавачите се опитват да ги разкрасят за нищо неподозиращите клиенти. Тези животинки често са болни и обичайно имат доста кратък живот.Отровата на Коридорас:Много видове Коридорас имат отровен защитен механизъм срещу атакуващи ги много по-големи риби. Всички Коридораси имат много остри шипчета по перките и някои изглежда изпускат токсични вещества във водата, когато са изплашени или силно стресирани. Вярва се, че тези токсини действат слабо раздразнително на хора и то само ако човек стресира и борави със сомчето с голи ръце.Самоотравяне:Рядък, но документиран факт е, че поне някои видове Коридораси са способни да изпускат отровна слуз от хрилете си, когато са изплашени, която може да причини бързата смърт на самата рибка и други в ограничена част на водата наоколо. Видове, за които се вярва, че имат тази характерна черта са: Corydoras adolfoi ; Corydoras arcuatus ; Corydoras melini ; Corydoras metae ;Corydoras panda ; Corydoras robineae’ ; Corydoras rabauti ; Corydoras atropersonatus ; Corydoras sterbai и Corydoras trilineatus Помощ в аквариума: Ядат остатъчна храна, ядат мърша.
« Отговор #5 -: 09.10.2010г 09:09ч »
http://fishprofiles.com/profiles/freshwater/Catfish_Bottom_Feeders/
« Отговор #6 -: 09.10.2010г 13:01ч »
Добър списък, благодаря!
« Отговор #7 -: 10.10.2010г 18:06ч »
Отглеждане/развъждане на Боция клоун Източник: http://www.fishlore.com/Articles/BreedingLoaches.htmИме: Botia macracanthusДруги имена: Cobitis macracanthus, Botia macrocanthusБългарско наименование: Боция клоунБоция клоун са много популярни аквариумни рибки, въпреки това не винаги е лесно да се отглеждат, тъй като лесно се поддават на ихтиофтириус и са чувствителни към лоши параметри на водата. Тази статия е създадена с цел да помогне на новите собственици на Боции клоун да осигурят подходящ дом за своите рибки. Боция макраканта се намира в Индонезия (Суматра и Борнео) и почти всички тези рибки са диво уловени и разпределяни през цял свят преди да бъдат продадени. Това може да окаже значителен стрес на рибите и важна стъпка за получаването на здрав пасаж Боции клоун в аквариума е да изберете здрави риби. Но как да сте сигурни, че избирате тях?- Вижте общите условия в зоомагазина. Има ли мъртви рибки в аквариумите? Чиста ли е водата? Ако някои аквариуми не са поддържани, има голяма вероятност параметрите на водата в други също да се окажат неподходящи. Закупувайте рибки само от зоомагазини, в които аквариумите се поддържат добре.- Как изглеждат Боциите? Те могат сами да ви подскажат как се чувстват въз основа на оцветяването си. Здравата Боция клоун показва чисти, ясно очертани цветове, докато стресираните рибки губят цвета си и избледняват. Купувайте само риби, които показват правилните си цветове.- Дали рибките са хранени добре? Тези, които не са били хранени правилно са много трудни за лекуване и е много вероятно накрая да се окажете с мъртва рибка, ако купите такава. Погледнете тялото им, за да видите дали са хранени подходящо и попитайте продавача колко често и с какво са хранени.- Рибките активни ли са? Здравите Боции са много активни и пълни с енергия. Здрава Боция клоун би трябвало да е трудна за улавяне.- Имат ли рибките места за криене? Укритията са много важни за намаляването на стреса при Боция клоун и е по-вероятно да получите по-добри и здрави рибки от аквариуми с укрития.- Не купувайте Боции клоун под 5 сантиметра, ако преди това не сте гледали такъв вид рибки, тъй като те са много по-чувствителни като малки.Така че идеалното положение е да купите най-оцветените, най-активни Боции клоун, които успее да откриете, за да имате възможно най-доброто начало. Също така трябва да попитате за параметрите на водата в аквариумите на зоомагазина и да се опитате да намерите такъв с Боции, в който параметрите са близки до тези на вашия аквариум у дома, за да намалите стреса на рибките. Трябва също да се каже, че Боциите клоун обичат да си почиват на една страна и изглеждат почти сякаш са умрели. Това обаче е напълно нормално и не трябва да се разглежда като знак за лошо качество на рибките, дори напротив. Когато решите откъде да си купите Боциите, трябва да вземете поне 3 (за преподчитане 8 до 10). Боция клоун е пасажна рибка, която никога не трябва да се отглежда сама!След като се приберете вкъщи с новите си любимци трябва да оставите пликчето с рибките да плува по повърхността на водата в аквариума за 10-15 минути и след това бавно, на всеки 10 минути, да добавяте по малко от аквариумната вода (по една кафена чаша). Повторете това 4-5 пъти преди да пуснете рибите в новия им дом.Подготовка на аквариумаБоциите могат да се отглеждат в аквариуми от 100 литра или повече. Помнете, че дори и рибките да растат много бавно, в някой момент ще станат големи и ще се нуждаят от аквариум поне 540 литра (минимум).Подгответе аквариума като използвате дънен субстрат от пясък или ситен грунд, който да позволява на рибките да ровят. Препоръчвам да отглеждате Боциите си в залесен аквариум, въпреки че избора на растения е много различен в зависимост от това дали имате млади или възрастни риби. Младите Боции могат да се гледат с повечето аквариумни растения, докато възрастните екземпляри трябва да се отглеждат със здрави растения като Яванска папрат и Анубиас. Всяка различна растителност ще бъде разрушена и/или изядена от възрастните Боции. Също така препоръчвам да се сложат плаващи растения, за да се намали светлината, което прави рибките по-активни през деня.Боциите клоун искат аквариум с много пещери и други укрития, за предпочитане толкова тесни, че едва да могат да се проврат вътре. Не се тревожете, ако рибките са се заврели в пещери, които сами са си изкопали под камъни или аквариумно оборудване. Малко вероятно е да са се заклещили там - просто така им харесва.Укрития могат да бъдат създадени с камъни, корени, тръби от ПВЦ, саксии от цветя, кокосови орехи и други видове аквариумни декорации. Не трябва да се използват остри предмети за украса на аквариуми с Боции клоун. Не можете да създадете повече от необходимите места за укритие на тези рибки и трябва да направите по няколко за всяка една.Боциите клоун са чувствителни към лошите параметри на водата и се нуждаят от добра филтрация. По-добра циркулация на водата също е добра идея, тъй като рибките живеят на течения в естествената си среда.Боциите клоун скачат отлично, затова трябва да се уверите, че аквариума може да се затваря.ЗдравеКакто казах по-рано, Боциите са много чувствителни към лошите параметри на водата и обичайно са първите, които се разболяват и умират, ако те се влошат. Смени на водата от поне 25% седмично са препоръчителни. Заради ниската си толерантност към лоши условия на живот, Боциите клоун понякога са наричани „рибки-индикатор”, тъй като тяхното здраве показва стабилността на аквариума. Тези риби са много чувствителни към хлора и дори малко количество от него може да причини масова смърт.Този вид рибки са много податливи към ихтиофтириус, ако параметрите на водата не са достатъчно подходящи и са чувствителни към повечето препарати за лечение на болестта. Така че дръжте под око своите Боции клоун и използвайте само половината от предписаната доза лекарство, в противен случай рискувате то да убие рибите.ХранаБоциите клоун са хищници и ядат зеленчуци единствено като допълнение към хранителната си диета. Добре е да се хранят подходящо. За да накарате Боциите си да растат, оптималното хранене от 3 до 5 пъти на ден е препоръчително. (Все още ще растат бавно.) Тяхната диета трябва да съдържа разнообразие от храни и може да включва почти всяка храна за хищници. Добра основа са скариди, различни потъващи таблетки, разнообразна замразена храна и когато пораснат на възраст - парченца риба. Боциите клоун могат да издават цъкащ звук и ще го направят, когато са доволни. Следователно скоро ще откриете коя е любимата храна на вашите рибки, тъй като ще издават този звук, когато я получат. Като повечето други рибки и на Боциите може да отнеме известно време, за да приемат нова храна, но веднъж като започнат, тя може да им стане любима. Боция клоун е една от малкото риби, които ядат и обичат охлюви, затова може да е добър помощник при контрола на размножаването им.РазмножаванеБоции клоун са развъждани в аквариум, въпреки че се е случвало много рядко. Да се определи пола на тези риби външно е трудно, но възможно с разглеждане на опашната перка. Опашката на мъжките е леко наведена навътре към тялото и по този начин изглежда като нокът. При женските опашките не изглеждат по същия начин.Боциите клоун трябва да бъдат доста възрастни и поне 17 сантиметра на размер преди да са полово зрели. В един успешен случай на развъждане на рибките, те са хвърлили хайвер при следните параметри:- Температура: 28 градуса по Целзий- pH: 6.5- Амоняк & Нитрити: 0- Нитрати: < 25Четири големи Боции клоун (над 25 сантиметра) са били държани заедно в залесен аквариум и няколко седмици преди хвърлянето на хайвера променили държанието си и започнали да ядат единствено жива риба като приемлива храна. Женските в групата пораснали много бързо на тази диета и удвоили ширината си преди да хвърлят. Нощта, през която полагали хайвера, две Боции плували заедно близо до повърхността, обвити една около друга и издавали характерния звук. На следващия ден 450 яйца били намерени из аквариума. Боциите ядат хайвера си, затова е препоръчително да отделите родителите, ако искате да ги развъдите успешно.Малките са хранени с течни храни първите две седмици, след което започнали да приемат натрошени люспи. Пораснали относително бързо, до 2,5 сантиметра за първите шест седмици. След това темпото на растеж се забавило.Предполага се, че възрастните екземпляри са изключително важни за развъждането, тъй като тези риби трябва да са доста възрастни, за да са полово зрели. Боциите клоун живеят до около 50 години, така че е напълно нормално да се развъждат доста по-късно от повечето видове риби.
« Отговор #8 -: 10.10.2010г 18:06ч »
Развъждане на Synodontis multipunctatus - Cuckoo Catfishизточник: http://westerncichlids.com.au/breeding-cuckoo-catfish/Развъждане на Synodontis multipunctatus - Cuckoo CatfishИме: Synodontis multipunctatusДруго име: Cuckoo CatfishРазмер (см) М/Ж: 15/17Родина: Тези рибки произхождат от езерото Танганайка в източна Африка. Обитават райони със скални отломки и предприемат опасни пътувания по пясъка в търсене на храна и размножаващи се цихлиди.Температурен диапазон: Не е специфичен, може да варира между 22 - 26 градуса по ЦелзийМинимални изисквания за аквариум: Като повечето рибки, Синодонтиса предпочита голям аквариум с голи камъни и открити пясъчни райони. Много важно е камъните да се подредят така, че да представляват пещери за тези предимно нощни риби. Параметрите на водата трябва да съответстват на тези на естествената им среда, тоест pH: 8.0 - 9.0 и относително твърда вода. Ако желаете да ги развъдите, в аквариума ви трябва да присъстват и устомътещи Малавийски цихлиди.Диета: Предимно насекомоядни, тези риби се радват на разнообразна диета, която включва замразен хирономус, артемия, пелети, рибни храни и люспи. С удоволствие си хапват и охлюви.Размножаване: Развъдното поведение на тези риби е доста уникално. Както името** cuckoo - кукувица загатва, те се нуждаят от услугите на други риби, за да създадат потомство. Както е при повечето видове Синодонтис, установяването на пола им е относително лесно. Въпреки че са еднакво оцветени, мъжките като цяло са по-малки и обичайно имат по-дълги гръдни перки(шипчета). Обикновено до задния отвор на мъжкия може да се види къса папила, докато женската има притъпен заден отвор. Кукувиците плуват сред размножаващи се цихлиди, изяждат яйцата им и полагат своите. След това хайвера се прибира от устомътещия женски цихлид (който не е сред най-интелигентните) и подрастващите ларви се отглеждат с нейните собствени.Сомчетата се излюпват много по-рано от ларвите на рибата-домакин (3 дни) а темпото на растежа им е феноменално. В първите няколко дни след излюпването, добре развитите малки започват да ядат останалите яйца в устата на цихлида. Първото ми хвърляне на хайвер от тези рибки е все още една от най-големите ми радости при развъждане. Бях изумен от темпото на растеж. Сомчетата се превърнаха от яйца в напълно оформени миниатюрни версии на родителите си само за 3 седмици. Лично аз съм открил, че отнемането на яйцата от цихлида-домакин и изкуственото им люпене дава в резултат доста голям брой ларви. Но не е добре неопитните любители да използват този метод.Най-добрата храна за новоизлюпените бебета са яйцата на цихлида. Ако тази опция не съществува, артемия и много ситно накълцан хирономус също се приемат понякога. Малките също така често се изяждат едни други. За да избегна това, аз разработих начин да отделям малките, докато не станат на около 3 седмици. Пригодих една кутийка за рибарски принадлежности като направих удобни различните отделения (в които пробих дупки и след това залепих с парчета стъклопласт, за да подпомогна циркулацията на водата.) като малки домове за бебетата. Добавих парче полистирен за по-добро плаване.Открих, че групи от най-малко шест риби успяват да хвърлят хайвер. Личният ми успех включваше използването на C. Moorii ( http://aquariumbg.com/fish.php?fish=420 ) , G. acei и Ps. Elongatus като риби-домакини. Други успехи включват N. Venestus (http://aquariumbg.com/fish.php?fish=421 ), Ps. Lombardoi (http://aquariumbg.com/fish.php?fish=678 ), L. Caeruleus (http://aquariumbg.com/fish.php?fish=786 ), A. Burtoni (http://aquariumbg.com/fish.php?fish=272 ) и Ps. Saulosi. Най-общо цихлиди, които произвеждат голям брой малки яйца изглежда вършат работа. След няколко хвърляния домакинът разбира намеренията на Синодонтиса и спира опитите. Затова е необходимо да местите сомчетата с нова група риби периодично, за да продължите успешното развъждане.Темперамент/БележкиЗабелязал съм, че тези сомчета могат да бъдат леко териториални едни към други и съм ставал свидетел на нанасянето на сериозни наранявания на женските, ако групите са малки. Добре е да бъдат в група от 6 (за предпочитане е да са повече), ако искате да избегнете агресия сред рибките. Тези риби са много по-активни през часовете на деня от повечето видове сомчета и веднъж видян пасаж от 5 multipunctatus, които общуват в аквариума е гледка, която няма да бъде забравена.Помощ в аквариума: Ядат водорасли, ядат охлюви.
« Отговор #9 -: 07.12.2010г 07:07ч »
Agamyxis albomaculatus (Peters, 1877).Българско наименование: Белопетнист АгамиксисСиноним: Doras pectinifronsИзточници: http://aquariumbg.com/fish.php?fish=230 / http://www.myfishforum.com/catfish-bottomfeeders/7317-agamyxis-pectinifrons-vs-plecos.htmlАгамиксис е род сомове от семейство Doradidae. Съдържа два вида, A. albomaculatus и A. Pectinifrons. A. Pectinifrons е популярна аквариумна рибка и често се продава като петнист, говорещ сом.Разпространение: A. Albomaculatus е разпространен в река Ориноко във Венецуела, докато A. Pectinifrons се среща в басейна на река Амазонка.Описание: И двата вида достигат до 15, максимум 20 сантиметра. И двата вида изглеждат много подобни; A. Albomaculatus може да са по-слаби, да имат повече точки и различна шарка на опашната си перка. Тялото и плавниците са с кафяво-черен цвят, покрити с овални жълти петна, които се трансформират в два реда успоредни ивици на "С". При младите екземпляри петната са блестящо бели. На мустаците тъмните и светли ивици се редуват. Самеца е по-строен, самката има голям безформен корем.Екология: Тези сомове са способни да издават звуци чрез търкане на костите на гръдната си перка в раменните кости. Могат да живеят до 17 години.В аквариума:Препоръчително е, заради шиповете на рибката, които могат да скъсат всяко обикновено кепче или мрежа, рибката да се мести с ръка. Имат нужда от тъмни убежища, където да се крият през деня.Идентификация: Светлите петна, които правят тази рибка така привлекателна, могат да варират от ярко бели до бледо жълти в различните вносни партиди.pH : 6.0 - 7.5Температура: 20 ° - 26 ° градуса Хранене: Яде всяка храна, която достигне до него. Хирономус и потъващи таблетки за сомчета са най-добрият избор, тъй като могат да бъдат „прицелени” към дневните скривалища на рибките.Обзавеждане: Има нужда от тъмни убежища, но по-малките рибки ще прекарват деня в гъста растителност също толкова спокойно и щастливо.Съвместимост: Идеална рибка за общ аквариум.Препоръчани компаньони: Идеален първи сом за започващите акваристи, както и чудесна „работеща” рибка за всички видове общи аквариуми.Размножаване: Малко детайли, въпреки че са непълни. Изглежда че е от рибките, които строят гнездо от мехурчета или поне полага хайвера по плаващи растения на повърхността на водата.Помощ в аквариума: Ядат водорасли.: 07.12.2010г 05:05чGlyptoperichthys gibbiceps (Kner, 1854)Българско наименование: ПтеригоплихтИзточници: http://www.planetcatfish.com/catelog/species.php?species_id=148 / http://aquariumbg.com/fish.php?fish=985Разпространение: Перуанската река Пакайа (Rio Pacaya), бразилските реки Тефе (Rio Tefe), Шингу. Външен вид: Дължина до 50—60 см. Удължено, сплескано отгоре тяло. Основния фон е светло-кафяв, по него са разпръснати едри, кафяно-кафяви кръгли петна. Такива петна има и на плавниците. Гръбният плавник е доста едър. Полови белези: Мъжките са по-едри, имат увеличени лъчи на гръдните плавници, осеяни с шипове.Минимален обем на аквариума: 300 литраПриблизителен размер на рибата: 45 см.Температура: 23 - 27°pH: 6,5 - 7,8Отглеждане:В природата е стадна риба, но в аквариума не са редки случаите на вътревидова агресия, усилваща се при недостиг на храна. Активни са нощем. Ежеседмична смяна на до 30 % от обема на водата. Птеригоплихтът е едра риба, която има нужда от много пространство и добра филтрация - не защото е капризна, а защото замърсява доста поради размерите си. Като всички останали сомове, изисква аквариум с много укрития от корени, камъни и растения. Няма да яде растенията ви, но всяка риба, по-едра от 10 см, неизбежно може да скърши стъбло или лист, движейки се из аквариума. Те са териториални риби и въпреки че не са хищни, могат да станат агресивни. Издръжлив и силен, гибицепсът винаги побеждава за храната останалите "конкуренти" в аквариума. Могат да живеят до над 20 години.Съвместимост:По-големите риби са териториални към себеподобни, но не хищни и са способни да се грижат за себе си сред всички аквариумни обитатели, освен най-агресивните риби.ХраненеВсеядна риба. Можете да я храните със зеленчуци, скариди, парчета риба, таблетки за сомове, замразени храни - всичко, което стига до дъното. Водораслите, особено кафявите, ще бъдат изядени незабавно.РазмножаванеРазмножаването в аквариумни условия е почти невъзможно, защото е необходимо тинесто дъно и тунели, които да се използват за инкубатори.Ако все пак имате финансовата възможност и огромното желание да ги размножите - рибите трябва да се хранят с разнообразна храна, женската полага хайвера в пещери или кухи места в корени, но е необходим наистина огромен аквариум(5000 литра), а смъртността при малките е висока докато не достигнат 5 сантиметра(по неустановена до момента причина). Мъжкият се грижи за малките. Друг вариант е да се построят огромни кални стени (имитация на речен бряг), прокопани с тунели и използвани за процеса на инкубацията/излюпването. Като цяло стига да имат наистина мноооого място, не са претенциозни при самото полагане на хайвера. Успешно се размножават и в езерца.Помощ в аквариума: Ядат водорасли(с голям кеф кафяви), ядат мърша.: 07.12.2010г 05:05чKryptopterus bicirrhis, (Valenciennes, 1839)Българско наименование: Стъклен СомИзточници: http://aqualandpetsplus.com/Catfish,%20Glass.htm / http://aquariumbg.com/fish.php?fish=790Синоними: Cryptopterichthys bicirrhis, Cryptopterichthys amboinensis, Kryptopterichthys palembangensis, Silurus bicirrhis, Silurus palembangensis.Разпространение: Югозападна Азия :Суматра, Ява, Борнео, Тайланд. Kryptopterus bicirrhis е пелагична риба (живееща в открити води) и е активна през деня. Миролюбива. За разлика от повечето сомове, тази риба се придържа към средните слоеве на водата. Понякога е трудно да се аклиматизира. Първото което се забелязва е разбира се прозрачността, откъдето идва и популярното и име – Стъклен сом. Тялото е почти прозрачно с петънца по главата и корема. Можем да видим плавателния мехур вътре в тялото близо до гръдните перки. Размер: до 15 сантиметра в природата, обичайно не повече от 12 см в аквариум.Поведение: Не са срамежливи, когато са в пасаж. Произход: Стъкленото сомче идва от топъл регион на планетата. Много интересни и популярни риби идват от Югоизточна Азия. Така че е най-добре да държите вашите сомчета на топло.Латинско име: „Krypto” означава „скрит”, pterus - “перка” (или крило). Само се опитайте да видите горната им перка. Има само един лъч. И стъклените сомове обичайно го държат прилепен до тялото си. Добре скрит е през по-голямата част от времето.Растения:Доста странно, но стъклените сомчета обичат да се тълпят пред растенията - сякаш ви държат под око. Те не обичат голи аквариуми. Обожават в аквариума им да има Микрозорум (Яванска папрат). Може би защото идват от същия район. Или може би защото Микрозорумът добавя или премахва нещо от водата им. Или може би просто защото е по-тъмна? Яванската папрат има същия благотворен ефект и върху Бетите (от същия район). Папратта също така изглежда спомага за поддържането на водата им по-чиста.Охлюви:Тъй като повечето хора хранят само с храни на люспи, трябва да добавите и няколко охлюва към екипа за почистване. Те изяждат останалите неизядени от сомчетата люспи и ги преобразуват в безопасни (но видими) отпадъци.Пасажи:Ако си вземете само една от тези рибки, тя никога няма да се държи нормално, да се храни нормално или да изглежда нормално. Мислете за тези риби не като за индивиди, но като за пасажи. Направете услуга и на тях и на себе си и не купувайте само една. Вземете група.Храни:Първо, те ще ядат люспи, но определено предпочитат други храни и имат нужда от нещо повече - тубифекс, артемия. Ще се държат по-добре, ще изглеждат по-добре и ще живеят по-дълго, когато им давате повече от храна на люспи. Започнете с нея, а малко след това им дайте и от живата храна. Този съвет важи и за повечето други риби, но за стъклените сомчета особено. Колкото и да са чудесни храните на люспи в днешно време, „екстрите” наистина помагат да държите рибките си в по-добро състояние.Съвместимост:Можете да държите стъклените сомчета с мъжки гупи и да не се тревожите за нито един от двата вида. Ще се чувстват добре с повечето други пасажни риби.Когато стъклените сомчета се разболеят или умрат, стават бели. Поддържайте водата им чиста. Не би ви се искало тези рибки да се разболеят, тъй като много от лекарствата ще стресират значително сомчетата или дори ще ги убият.Развъждане на стъклен сом (Kryptopterus bicirrhis)Източник: http://diszhal.info/english/catfishes/en_Kryptopterus_bicirrhis.phpБиотоп: Бавно течащи реки с гъста растителност.Социално поведение: Мирна стадна рибка, която трябва да се гледа в пасаж от поне четири броя. Една-единствена рибка не се чувства добре. Активна е през деня. Да не се отглежда с големи, агресивни видове.Храна: Жива, Тубифекс, артемия, ларви на насекоми, люспи.Развъждане: Много трудно.Аквариум: Минимум 120 литра.Рибки в аквариум: 5-6 броя за 120 литра.Декорация: Аквариумът трябва да е с умерено до силно течение и да е добре залесен. Покривало от плаващи растения е препоръчително, за да приглушава светлината.Температура: 24 градуса.pH: 5,5 - 6,8Описание: Тялото е издължено и тясно. Този вид рибки нямат люспи, нито пигментация на тялото и заради това тялото е прозрачно. Вътрешните органи и гръбнакът са ясно видими. В зависимост от ъгъла под който пада светлината тялото може да изглежда оцветено като дъга. Видът има дълъг чифт мустаци на горната челюст. Гръбната перка е много малка и се състои от един-единствен лъч, а опашната перка е разклонена.Развъждането е много рядко и често случайно. Опитайте се да храните рибките с дафния, ларви на комари и хирономус, за да ги настроите за хвърляне на хайвер. Имитирайте дъждовният сезон, за да провокирате хвърлянето на хайвер като дневно сменяте ¼ от обема на аквариума. Понижете температурата на водата до 22-24 градуса и намалете водата в съда на половината от обичайното. Всеки ден добавяйте малко количество (5% от обема на аквариума) мека вода в съда. Ако рибките са готови да хвърлят хайвера си, коремчето на женската ще се подуе. Тя ще положи няколкостотин яйца по растенията. Отделете родителите от яйцата. Имитирането на дъждовния сезон ще помогне на малките да се излюпят/развият. Започнете да храните бебетата с новоизлюпена артемия.Помощ в аквариума: Абсолютно никаква от това, което прочетох, нито от личен опит.
« Отговор #10 -: 30.12.2010г 04:04ч »
Синя Боция (Yasuhikotakia modesta) (Блийкър, 1865)Източници: http://www.loaches.com/species-index/yasuhikotakia-modestaЧесто срещани имена: Синя Боция, Червеноопашата Боция.Синоними: Боция модеста, Botia rubrippinis.Разпространение: Виетнам, Камбоджа, Лаос, Тайланд, Малайзия.Местообитание: Живеят в спокойни и бавно течащи води.Параметри на водата: pH: 6,5 - 7,5Твърдост: средна, максимум dh: 12Температура: 24 - 30 градусаСексуален диморфизъм: Женските като цяло са по-пълни и заоблени от мъжките.Максимален размер: 25 см. В аквариум обичайно до 17 см.Продължителност на живота: Над 20 години.Аквариум: До 100 литра е достатъчен за риби до 10 сантиметра на дължина. По-големите риби имат нужда от минимум 200 литра аквариум. Подредбата на аквариума е същата като при Боция Макраканта (Боция клоун).Подобни на: Рибите с жълти перки и опашка могат да бъдат сбъркани с Yasuhikotakia lecontei http://aquariumbg.com/fish.php?fish=319 (Боция Леконти) *Бележка: Синята Боция е по-закръглена и не толкова издължена.Подходящи компаньони: Cichlasomines (Цихлазоми) , Barbus schwanenfeldi, Chitala ornata, Anostomus, Astronotus, Colossoma, Metynnis, Serrasalmus, Leporinus, Scleropages. Хранене: Качествени храни на люспи, потъващи пелети, пелети с водорасли, нарязан на ситно земен червей, замразени храни като тубифекс, нарязани коктейлни скариди. Избягвайте да ги прехранвате, тъй като тези риби са много лакоми. *Бележка: Хранете рибите с артемия за естествено подсилване на цвета на перките им.Грижи: Предвид потенциално големия й размер и нуждата от компания на своите себеподобни е необходим голям аквариум с отлична филтрация и редовни смени на водата. *Бележка: Редовните смени на водата помагат за оцветяването на рибите и доброто им здраве.Синята Боция може да копае отлично и затова е добре да сложите пясъчен субстрат, за да пазите нежните им мустачки. Осветлението трябва да бъде приглушено.Размножаване: Не е развъждана в аквариум. *Бележка: В естествените си местообитания рибката мигрира през дъждовния сезон, когато реките преливат, към притоците и малките поточета, където хвърля хайвер.Поведение: Синята Боция е срамежлив, нощен вид риба. Най-активни са, когато са в пасаж от поне 4 броя. (Понякога могат изцяло да се заровят в субстрата и да се покажат чак след гасене на лампите. Ако ви изчезне от погледа, не се стряскайте.)Бележки:Синята Боция е солидна риба, която трябва да се отглежда в пасаж от поне 4. Като Боция клоун, те имат социална структура и „Алфа” рибка евентуално ще поведе групата. Тези риби са много териториални и се наблюдават много борби в групата. По тяхно време и по време на хранене този вид може да е много гласовит с характерните си щракащи звуци. Поради териториалните си навици трябва да им осигурите много места за криене, така че по-малко доминиращите риби да могат да се скрият от побойниците.Заради размера и темперамента си Синята Боция трябва да се отглежда само с други видове агресивни Боции или едри, бързо плуващи риби като например големи Барбуси.Оцветяването на тялото и перките може да варира много при този вид риби, вероятно поради големите райони на разпространение в природата. Перките могат да бъдат червени, оранжеви или жълти и цветът на тялото също може да варира, но като цяло е синкаво-сиво на цвят, понякога със забележим зелен блясък на определена светлина.Зрелите и добре отглеждани Сини Боции са изключително красиви и впечатляващи риби. Жалко е, че част от търговците на азиатския рибен пазар имат нуждата изкуствено да подсилват вида им - било то с хранене с храни, подсилващи цвета на рибите, боядисване, или в най-лошия случай - инжектиране на боя в кожата на рибите.Тези две риби са тъжен пример за практиката с изкуствено оцветяване на Боциите. Цветът не е постоянен, защото ако се използва боя или инжекция, метаболизмът на рибата преработва оцветяващото вещество и накрая цветът става на петна, а рибката - непривлекателна. В най-лошия случай, мястото, където е поставена инжекцията, може да предразположи рибата към заразяване с микроорганизми, които могат да доведат до инфекция и смърт. Ако се използват храни за изкуствено подсилване на цвета, рибката ще възвърне нормалния си вид, освен ако не се храни с нея непрекъснато. Бележки 2: Синята Боция може да се отглежда с Боция Макраканта, но често има борби за надмощие между двата вида, затова трябва да изберете по-малки Боция Модеста и по-едри Боция Макраканта (Синята Боция е по-агресивна от другите видове и често се стига до смърт на по-малки от нея риби.) Когато смесвате двата вида, винаги наблюдавайте как се държат и бъдете сигурни, че имат достатъчно укрития.Помощ в аквариума: Ядат охлюви, ядат мърша. Активен
Фирми занимаващи се с отглеждане на аквариумни риби
Започната от Andreev
09.01.2007г 15:03ч
искам да попитам за сомчетата ми
Започната от jokera
3601 Прегледи
04.01.2012г 12:12ч
Започната от dobriii
45016 Прегледи
18.05.2014г 21:09ч
Могат ли да ми се надрусат сомчетата?
Започната от Асен Евгениев
1628 Прегледи
05.10.2009г 21:09ч
Проблем при сомчетата
3954 Прегледи
24.09.2010г 18:06ч
Каква роля играе мaркуча в горната част на филтъра?Снимки!!!
Започната от rumi_79
2971 Прегледи
14.11.2010г 09:09ч
отглеждане на Амано с други риби
Започната от MANDRIN
18.10.2013г 17:05ч
СО2 и отглеждане на риби
Започната от Mikele
15.12.2014г 17:05ч
Страницата е създадена за 2.712 секунди с 34 запитвания.